laion/Wikipedia-Exotic huggingface dataset:
যুদ্ধাপরাধ

যুদ্ধাপরাধ হচ্ছে কোন যুদ্ধ বা সামরিক সংঘাত চলাকালে কোন ব্যক্তি কর্তৃক বেসরকারী জনগণের বিরুদ্ধে সংগঠিত, সমর্থিত ও নির্দিষ্ট সংজ্ঞায়িত অপরাধ কর্মকাণ্ডসমূহ। আন্তর্জাতিক মানবাধিকার আইন অনুসারে যুদ্ধকালীন সংঘাতের সময় বেসরকারী জনগনকে খুন, লুন্ঠন, ধর্ষণ; কারাগারে অন্তরীন ব্যক্তিকে হত্যা; নগর, বন্দর, হাসপাতাল কোন ধরনের সামরিক উস্কানি ছাড়াই ধ্বংস প্রভৃতি যুদ্ধাপরাধ হিসেবে বিবেচিত হয়। ১৮৯৯ ও ১৯০৭ সালের হেগ কনভেনশন সর্বপ্রথম যুদ্ধাপরাধ সংক্রান্ত আইনসমূহ লিপিবদ্ধ করে। দ্বিতীয় বিশ্বযুদ্ধে সংগঠিত হওয়া নূরেমবার্গের হত্যাকাণ্ড ও অপরাধ বিচার সবচেয়ে আলোচিত যুদ্ধাপরাধ বিচার। আধুনিক যুদ্ধাপরাধের সংজ্ঞা প্রদানের ক্ষেত্রে ১৯৪৫ সালের লন্ডন ঘোষণাকে আদর্শ হিসেবে ধরা হয়। ১৪৭৪ সালে হলি রোমান সাম্রাজ্যে জার্মান ও আলসেইক সেনাবাহিনীর কমান্ডার পিটার ভন হ্যাজেনব্যাকের যুদ্ধাপরাধ বিচারের জন্য বিশেষ ট্রাইবুনাল গঠিত হয়। এই ট্রাইবুনালকে আন্তর্জাতিকভাবে প্রথম যুদ্ধাপরাধের বিচারের স্বীকৃতি দেয়া হয়। প্রথম বিশ্বযুদ্ধে যুদ্ধাপরাধের জন্য ১৯২১ সালে কতিপয় জার্মান সামরিক বাহিনীর কমান্ডারকে জার্মান সুপ্রীম কোর্টে বিচারের মুখোমুখি করা হয়। ১৯৪৫ সালের ৮ আগস্ট প্রকাশিত লন্ডন ঘোষণাতে নূরেমবার্গের গণহত্যার বিচার সংক্রান্ত ধারাতে যুদ্ধাপরাধ সর্ম্পকে বিস্তারিত বর্ণনা করা হয়। নূরেমবার্গের বিচার কয়েকটি সামরিক ট্রাইবুন্যালের সমন্বয়ে ১৯৪৫-১৯৪৬ সালে সংগঠিত হয়। এই বিচার জার্মানির বেভারিয়াতে নূরেমবার্গের বিশেষ আদালতে করা হয়। ২৪ জন গ্রেফতার হওয়া নাৎসি জার্মানের নেতার বিরুদ্ধে অভিযোগপত্র গঠন করা হয়। ১৯৪৫ থেকে ১৯৪৯ সাল পর্যন্ত কয়েকটি ধাপে নূরেমবার্গ আন্তর্জাতিক আদালতে নাৎসী যুদ্ধাপরাধীদের বিচার করা হয়। যাদেরকে আদালতে হাজির করা হয় তাদের শাস্তি দেয়া সম্ভব হলেও পলাতকদের গ্রেফতারের পর বিচারের রায় কার্যকর হয়। নুরেমবার্গ ট্রায়াল হচ্ছে দ্বিতীয় বিশ্বযুদ্ধের পর ১৯৪৫-১৯৪৬ সালে জার্মানির বাওয়ারিয়া রাজ্যর নুরেমবার্গ শহরে অনুষ্ঠিত বিচার প্রক্রিয়ার নাম। Gary D. Solish (2010) The Law of Armed Conflict: International Humanitarian Law in War, Cambridge University Press আইএসবিএন ৯৭৮-০-৫২১-৮৭০৮৮-৭ pp. 301-303 The evolution of individual criminal responsibility under international law By Edoardo Greppi, Associate Professor of International Law at theUniversity of Turin, Italy, International Committee of the Red Cross No. 835, p. 531-553, October 30, 1999. highlights the first international war crimes tribunal by Linda Grant, Harvard Law Bulletin. "Report on the Leipzig Trial"। ১০ মার্চ ২০০৭ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১১।
মালাধর বসু

মালাধর বসু গুণরাজ খাঁ মধ্যযুগীয় বাঙালি কবি। তিনি ছিলেন পঞ্চদশ শতাব্দীর একজন কবি। তিনি প্রথম বাংলা ভাষায় ভাগবত পুরাণ বা ভাগবত অনুবাদ করেন। তার অনূদিত কাব্যটির নাম শ্রীকৃষ্ণবিজয়। মালাধর বসুই ভাগবতের প্রথম অনুবাদক। তার আগে অন্য কোনো ভাষায় ভাগবত অনূদিত হয়নি। কেদারনাথ ভক্তিবিনোদ প্রথম কবির জন্মস্থান কুলীনগ্রামে গিয়ে কবির জীবন সম্পর্কে কিছু কিছু তথ্য সংগ্রহ করে আনেন। এছাড়া শ্রীকৃষ্ণবিজয় গ্রন্থের আরম্ভে ও শেষে কবি তার আত্মপরিচয় দিতে গিয়ে কিছু কথা লিখেছেন। এই সব সূত্র থেকে মালাধর বসুর জীবন সম্পর্কে কিছু বিচ্ছিন্ন ও বিক্ষিপ্ত তথ্যের সন্ধান পাওয়া যায়। মালাধর বসু অধুনা পশ্চিমবঙ্গের বর্ধমান জেলার মেমারির নিকটবর্তী কুলীনগ্রামে এক অভিজাত কায়স্থ পরিবারে জন্মগ্রহণ করেন। তার বাবার নাম ছিল ভগীরথ বসু, মায়ের নাম ছিল ইন্দুমতী দেবী। কুলীনগ্রাম বৈষ্ণব সম্প্রদায়ের একটি গুরুত্বপূর্ণ সাংস্কৃতিক কেন্দ্র। এই গ্রামে মালাধর বসুর বংশধরেরা আজও বাস করেন। মালাধর ছিলেন পণ্ডিত ব্যক্তি। তিনি বৈষ্ণব সাহিত্য ও পুরাণ নিয়ে যথেষ্ট পড়াশোনা করেছিলেন। মালাধর বসু গৌড়ের কোনো এক সুলতানের উচ্চপদস্থ কর্মচারী ছিলেন। ঐতিহাসিকদের অনুমান, এই সুলতান সম্ভবত রুকনুদ্দিন বরবক শাহ। ১৪৭৩ সালে তিনি ভাগবত পুরাণের বিষয়বস্তু অবলম্বনে শ্রীকৃষ্ণবিজয় কাব্য রচনা শুরু করেন। কাব্য রচনার শেষ হয় ১৪৮০ সালে। এই কাব্যের অপর নাম ছিল গোবিন্দমঙ্গল। শ্রীকৃষ্ণবিজয় রচনা করে তিনি গৌড়ের সুলতানের কাছ থেকে গুণরাজ খাঁ উপাধি পান। মালাধর বসুর অনেকগুলি ছেলে ছিল। তার দ্বিতীয় পুত্রের নাম ছিল সত্যরাজ খাঁ। সত্যরাজের পুত্র রামানন্দ ছিলেন চৈতন্য মহাপ্রভুর পার্ষদ। অন্যমতে, রামানন্দ ও সত্যরাজ খাঁ একই ব্যক্তি। বাংলা সাহিত্যের সংক্ষিপ্ত ইতিহাস, ডঃ অসিতকুমার বন্দ্যোপাধ্যায়, মডার্ণ বুক এজেন্সী প্রাইভেট লিমিটেড, পৃ. ৪৯-৫০ বাংলা সাহিত্যের ইতিহাস, কালীপদ চৌধুরী, বাণী সংসদ, পৃ. ৫৫-৫৬ বাংলা সাহিত্যের ইতিহাস, শ্রীমন্তকুমার জানা, ওরিয়েন্টাল বুক কোম্পানি প্রাইভেট লিমিটেড, পৃ. ৮১
হাউজি খেলা

হাউজি খেলা হচ্ছে এক ধরনের সম্ভাবনার একটি খেলা যেখানে খেলোয়াড়রা কার্ডে নম্বরগুলিকে চিহ্নিত করে যেমন নম্বরগুলি একজন কলার দ্বারা এলোমেলোভাবে ডাকা হয়, বিজয়ী প্রথম ব্যক্তি যিনি তাদের সমস্ত নম্বর চিহ্নিত করেন। যুক্তরাজ্যে পূর্বে খেলাটি হাউজি-ফাউজি নামে পরিচিত ছিল। এছাড়াও, কমনওয়েলথ রাষ্ট্রসমূহে খেলাটি বিঙ্গো নামে পরিচিত। কিন্তু, নিউজিল্যান্ড, ভারত এবং অস্ট্রেলিয়া প্রমূখ দেশসমূহে এটি হাউজি নামেই সর্বাধিক পরিচিত একটি অভ্যন্তরীণ খেলাবিশেষ। বাংলাদেশে হাউজি নামে ব্যাপক জনপ্রিয়। বিভিন্ন মেলা, সার্কাস, ক্লাব এবং সরকারি বেসরকারি প্রতিষ্ঠানের বার্ষিক বনভোজন সহ অনান্য অনুষ্ঠানে এই খেলাটির প্রচলন আছে। শীতকালে নভেম্বর থেকে ফেব্রুয়ারি পর্যন্ত বাংলাদেশে খেলাটি ব্যাপকভাবে চলে। এক সময় যাত্রা সার্কাসে ব্যাপকভাবে বাংলাদেশে বিনোদনের নামে হাউজি জুয়া হিসেবে চলতো। কিন্তু বর্তমানে বাংলাদেশে সার্কাস ও যাত্রাপালা বিলুপ্তপ্রায়। সেই সাথে ধর্মীয় ও সামাজিক বাধা নিষেধের কারণে বর্তমানে বাংলাদেশে বাণিজ্যিকভাবে হাউজি খেলা হয়না, ব্যতিক্রম ঢাকার অভিজাত ক্লাবগুলো। খেলোয়াড়দের টিকেট কিনতে হয়। টিকেটে ৫ বা ৬ লাইনে ৯ বা ১০ করে খোপ থাকে। প্রতিটি লাইনে ৫ টি নম্বর থাকে ১ - ৯০ মধ্যে এলমেলো ভাবে থাকে। যুক্তরাজ্যে বিঙ্গো বা হাউজি কার্ড আকৃতিতে থাকে, যা সচরাচর টিকেট হিসেবে অভিহিত করা হয়। এ টিকেটটি যুক্তরাষ্ট্রের বিঙ্গো কার্ড থেকে ভিন্ন হয়ে থাকে। গেমটি একজন উপস্থাপক বা কলার সভাপতিত্ব করেন, যার কাজ হল নম্বরগুলোকে সংরক্ষিত স্থান থেকে মাইকে বা উচ্চৈঃস্বরে ঘোষণা করা এবং বিজয়ী টিকিট যাচাই করা। তারা প্রতিটি খেলা শুরু করার আগে পুরস্কার ঘোষণা করবে। প্রতিটি নম্বরে কল করার সাথে সাথে খেলোয়াড়রা তাদের টিকিটে এটি উপস্থিত আছে কিনা তা পরীক্ষা করে দেখেন। যদি এটি করে, তারা এটি চিহ্নিত করে। বিজয়ী প্রথম ব্যক্তি যিনি তাদের সমস্ত নম্বর চিহ্নিত করেন। অনেক সময়ে লাইন ভর্তি হলে কিছু পুরস্কার থাকে। উপস্থাপক বা ডাককারী নম্বরগুলোকে সংরক্ষিত স্থান থেকে মাইকে বা উচ্চৈঃস্বরে ঘোষণা করেন। সাধারণতঃ নির্দিষ্ট নম্বরকে উপস্থাপনার পূর্বে কিছু বিবরণ বা ডাকনাম প্রদান করেন। তিনি ছন্দাকারে ১ থেকে ৯০ পর্যন্ত সংখ্যার বিভিন্ন ধরনের বিবরণ দেন যা বিভিন্ন ঐতিহাসিক প্রেক্ষাপট তুলে ধরার প্রচেষ্টা চালান। কয়েকটি ক্লাবে হাউজি উপস্থাপক নম্বরটি প্রকাশের লক্ষ্যে যখন ছড়ার মাধ্যমে বলতে থাকেন তখন অভিজ্ঞ জুয়ারী খুব দ্রুততার সাথে অপ্রকাশিত নম্বরটি তার টিকেটে পূর্বেই চিহ্নিত করে রাখতে সক্ষম হন। এর বিপরীতে নবীন খেলোয়াড়কে সম্পূর্ণ ছড়া ও নম্বর ঘোষণার জন্য অনেকাংশেই অপেক্ষা করতে হয়। ছন্দগুলো হতে পারে জাতীয় বা আন্তর্জাতিক ইতিহাস, ঐতিহ্য,শিক্ষা সংষ্কৃতি,ব্যক্তিত্ব ও কৃর্তিত্ব, জীবনাচারণের সাথে প্রত্যক্ষ বা পরোক্ষভাবে সংশ্লিষ্ট সংখ্যা নিয়ে। হতে পারে কোন ছন্দ হাসার জন্য, কোন ছন্দ ভাবার জন্য আবার কোনটি হতে পারে, নিছক মজা করার জন্য। "রাখাল-এর ব্লগ হাউজি খেলার ছন্দ"। তারুণ্য। সংগ্রহের তারিখ ২০২৪-০১-১৩।
২০০৮ গ্রীষ্মকালীন অলিম্পিকে সাঁতার – মহিলাদের ৪ x ২০০ মিটার ফ্রিস্টাইল রিলে

২০০৮ অলিম্পিক গেমসে মহিলাদের ৪×২০০মিটার ফ্রিস্টাইল রিলে বিভাগের প্রতিযোগিতা আগস্টের ১৩ (যোগ্যতাপর্ব) ও ১৪ (ফাইনাল) তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল প্রতিযোগিতা এবং সাঁতারুরা সাধারণতঃ ফ্রন্ট ক্রল সাঁতার কাটেন। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় চারজন সাঁতারুর প্রত্যেককে পুলটি চারবার পার করতে হয়। প্রথম সাঁতারু দেওয়াল ধরার পরেই অন্য সাঁতারু জলে ঝাঁপাতে পারে; ফলে এই প্রতিযোগিতায় পারস্পরিক বোঝাপড়ার গুরুত্ব অপরিসীম। ফাইনাল ছাড়া সর্বমোট দু'টি হিট অনুষ্ঠিত হয় এবং প্রতিটিতেই সর্বোচ্চ সংখ্যক আটটি দল অংশগ্রহণ করেন। একক হিটের ফলের ওপর কোনো দলের অগ্রবর্তী হওয়া নির্ভর করে না। সামগ্রিক ভাবে সেরা সময় করা ৮টি দল নিয়ে ফাইনাল হিট হয়। সেখানে অবশেষে এই আটটি দল পদকের উদ্দেশ্যে প্রতিদ্বন্দ্বিতা করে। ফাইনালে একটি দলে সদস্য বদল হতে পারে। মোট ১৬টি NOC এই বিভাগে প্রতিদ্বন্দ্বিতা করে। এই ১৬টি NOC-এর মধ্যে ২০০৭ বিশ্ব অ্যাকুয়াটিক্স চ্যাম্পিয়নশিপেসেরা সময় করা ১২টি দল ছিল; সেই সঙ্গে ছিল যোগ্যতা নির্ণায়ক পর্বে সেরা সময় করা প্রথম ৪টি দল। ১৯৯৬সালে এই বিভাগের সংযুক্তির পর এবারই প্রথম যুক্তরাষ্ট্রের দলের বদলে অন্যদল হিসাবে অস্ট্রেলিয়া বিজয়ী হয়। * যে সকল সাঁতারু শুধুমাত্র হিটে অংশগ্রহণ করেছিলেন এবং সেই সুবাদে পদক জিতেছিলেন। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল। Clarey, Christopher (২০০৭-০৩-৩০)। "Leaving others in his wake, Phelps sets another mark"। The New York Times। সংগ্রহের তারিখ ২০০৮-০৮-০৬।
অগ্রণী ব্যাংক পিএলসি

অগ্রণী ব্যাংক পাবলিক লিমিটেড কোম্পানি (এবিপিএলসি) বাংলাদেশের অন্যতম রাষ্ট্রায়ত্ব বাণিজ্যিক ব্যাংক। ১৯৭১ সালের ১৬ ডিসেম্বর মহান মুক্তিযুদ্ধের মাধ্যমে স্বাধীন ও সার্বভৌম বাংলাদেশ প্রতিষ্ঠা লাভের পর বাংলাদেশ ভূখন্ডে অবস্থিত সকল ব্যাংককে জাতীয়করণের আওতায় আনা হয়। এই প্রেক্ষাপটে ব্যাংকটি ১৯৭২ সালের ২৬শে মার্চ (বাংলাদেশ ব্যাংকস জাতীয়করণ আদেশ ১৯৭২ পিও নং ২৬) অধ্যাদেশের মধ্য দিয়ে সাবেক হাবিব ব্যাংক লিমিটেড ও সাবেক কমার্স ব্যাংক লিমিটেড এর বাংলাদেশ ভূখন্ডে অবস্থিত শাখা এবং সমুদয় দায় ও সম্পদ সমন্বয়ে অগ্রণী ব্যাংক একটি রাষ্ট্রীয় বাণিজ্যিক ব্যাংক হিসেবে প্রতিষ্ঠিত হয়। অগ্রণী ব্যাংক শুরুতে ৫ কোটি টাকার অনুমোদিত মূলধন ও ১ কোটি টাকার পরিশোধিত মূলধন নিয়ে যাত্রা শুরু করে। পরবর্তীকালে ২০০৭ সালের ১৭ই মে তা পাবলিক লিমিটেড কোম্পানিতে পরিণত হয়। অগ্রণী ব্যাংকের কার্যক্রম পরিচালনার দায়িত্বে রয়েছে ১০ সদস্যবিশিষ্ট একটি পরিচালনা পর্ষদ যার প্রধান একজন চেয়ারম্যান। বর্তমানে (প্রেক্ষিত ২০২২) অগ্রণী ব্যাংকের চেয়ারম্যান ডঃ জায়েদ বখত এবং ব্যবস্থাপনা পরিচালক ও সিইও মোঃ মুরশেদুল কবীর। বাংলাদেশের বিভিন্ন স্থানে এই ব্যাংকের ১১টি সার্কেল অফিস, হেড অফিসে ৩৬ টি বিভাগ, ৩৬টি কর্পোরেট শাখাসহ ৫৩টি আঞ্চলিক অফিস এবং ৪৩টি অনুমোদিত পরিবেশক (Authorized Dealer-AD) শাখা সহ ৯৬২টি শাখা রয়েছে। অগ্রণী ব্যাংকে অনলাইন ব্যবস্থাপনায় ব্যাংকিং কার্যক্রম পরিচালিত হয়। অগ্রণী ব্যাংকে বর্তমানে অনলাইন শাখার সংখ্যা ৯৬২টি। ২৮ ফেব্রুয়ারি ২০১০ সালে অগ্রণী ব্যাংক বাংলাদেশের রাষ্ট্রায়ত্ত্ব ব্যাংকগুলোর মধ্যে প্রথম ইসলামী ব্যাংকিং ইউনিট চালু করে। == শাখা সমূহ শীঘ্রই আসছে বাংলাদেশ ব্যাংক; বাংলাদেশের ব্যাংকসমূহের তালিকা। "নীরিক্ষাকৃত আর্থিক বিবরণী" (PDF)। অগ্রণী ব্যাংক লিমিটেড। [স্থায়ীভাবে অকার্যকর সংযোগ] www.agranibank.org/index.php https://www.agranibank.org/index.php/aboutus "Bank Divisions - Agrani Bank Limited"। ২৮ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১১।  ব্যাংকের অফিসিয়াল ওয়েবসাইট। বাংলাদেশ ব্যাংক-এর নিয়ন্ত্রণাধীন সিডিউলড ব্যাংকসমূহের তালিকা।
বাংলাদেশ সেনাবাহিনীর স্তরবিন্যাসের তালিকা

বাংলাদেশ সেনাবাহিনীর আঞ্চলিক কমান্ড ও স্তরবিন্যাসগুলো নিম্নরূপ: সেনাবাহিনী সদর দপ্তর (ঢাকা সেনানিবাস) লজিস্টিক এরিয়া কমান্ড, ঢাকা ৬ স্বতন্ত্র এয়ার ডিফেন্স আর্টিলারি ব্রিগেড (মিরপুর সেনানিবাস) ১৪ স্বতন্ত্র ইঞ্জিনিয়ার্স ব্রিগেড ৪৬ স্বতন্ত্র পদাতিক ব্রিগেড ৮৬ স্বতন্ত্র সিগনাল ব্রিগেড আর্মি এভিয়েশন গ্রুপ এডহক প্যারা কমান্ডো ব্রিগেড ১৩ মিলিটারি পুলিশ ইউনিট আর্মি সিকিউরিটি ইউনিট স্পেশাল ওয়ার্কস অর্গানাইজেশন - পশ্চিম ২৪ ইঞ্জিনিয়ার কন্সট্রাকশন ব্রিগেড ৩৬ ইঞ্জিনিয়ার কন্সট্রাকশন ব্রিগেড (চট্টগ্রাম সেনানিবাস) ময়মনসিংহ এরিয়া কমান্ড (ময়মনসিংহ সেনানিবাস) আর্মি ট্রেইনিং অ্যান্ড ডক্ট্রিন কমান্ড (আর্টডক) সদর দপ্তর ৪০৩ ব্যাটল গ্রুপ ১৫ স্বতন্ত্র সাজোয়া স্কোয়াড্রন ৩৪ স্বতন্ত্র ফিল্ড ব্যাটারি আর্টিলারি ৪৫ স্বতন্ত্র ফিল্ড কোম্পানি ইঞ্জিনিয়ার্স ৯৯ স্বতন্ত্র ডিভিশন সাপোর্ট কোম্পানি এবং বাংলাদেশ সেনাবাহিনীর সকল প্রশিক্ষণ কেন্দ্র বরিশাল এরিয়া কমান্ড (শেখ হাসিনা সেনানিবাস) ৭ পদাতিক ডিভিশন সদর দপ্তর ৭ গোলন্দাজ ব্রিগেড ৬ পদাতিক ব্রিগেড ২৮ পদাতিক ব্রিগেড ২৬ "হর্স" রেজিমেন্ট ৪২ ফিল্ড রেজিমেন্ট আর্টিলারি ৫০ ফিল্ড রেজিমেন্ট আর্টিলারি ৬২ ইস্ট বেঙ্গল রেজিমেন্ট ১৫১ ফিল্ড ওয়ার্কশপ কোম্পানী সাভার এরিয়া কমান্ড (সাভার সেনানিবাস) ৯ পদাতিক ডিভিশন সদর দপ্তর ৯ গোলন্দাজ ব্রিগেড ১২ বেঙ্গল ল্যান্সার্স রেজিমেন্ট ৭১ পদাতিক ব্রিগেড ৮১ পদাতিক ব্রিগেড ৯৯ মিশ্র ব্রিগেড (পদ্মা সেনানিবাস) কক্সবাজার এরিয়া কমান্ড (রামু সেনানিবাস) ১০ পদাতিক ডিভিশন সদর দপ্তর ১০ গোলন্দাজ ব্রিগেড ১৬ ক্যাভালরি সাজোয়া রেজিমেন্ট ২ পদাতিক ব্রিগেড ৬৫ পদাতিক ব্রিগেড ৯৭ পদাতিক ব্রিগেড (আলীকদম সেনানিবাস) ৬ ইঞ্জিনিয়ার ব্যাটালিয়ন ৯ সিগনাল ব্যাটালিয়ন বগুড়া এরিয়া কমান্ড (মাঝিরা সেনানিবাস) ১১ পদাতিক ডিভিশন সদর দপ্তর ১১ গোলন্দাজ ব্রিগেড ৯৩ সাজোয়া ব্রিগেড ২৬ পদাতিক ব্রিগেড ১১১ পদাতিক ব্রিগেড সিলেট এরিয়া কমান্ড (সিলেট সেনানিবাস) ১৭ পদাতিক ডিভিশন সদর দপ্তর ১৭ গোলন্দাজ ব্রিগেড ১১ পদাতিক ব্রিগেড ৫২ পদাতিক ব্রিগেড ২১ ইঞ্জিনিয়ার ব্যাটালিয়ন ৮ সিগনাল ব্যাটালিয়ন (জালালাবাদ সেনানিবাস) ৩৬০ পদাতিক ব্রিগেড ৩২ পদাতিক ব্রিগেড ৩৩ পদাতিক ব্রিগেড ১ প্যারা কমান্ডো ব্যাট্যালিয়ন ঘাটাইল এরিয়া কমান্ড (শহীদ সালাউদ্দীন সেনানিবাস) ১৯ পদাতিক ডিভিশন সদর দপ্তর ১৯ গোলন্দাজ ব্রিগেড ৪ "হর্স" রেজিমেন্ট ৭৭ পদাতিক ব্রিগেড (ময়মনসিংহ সেনানিবাস) ৩০৯ পদাতিক ব্রিগেড ৯৮ মিশ্র ব্রিগেড (যমুনা সেনানিবাস) ৭ হর্স সাজোয়া রেজিমেন্ট চট্টগ্রাম এরিয়া কমান্ড (চট্টগ্রাম সেনানিবাস) ২৪ পদাতিক ডিভিশন সদর দপ্তর ২৪ আর্টিলারী ব্রিগেড (গুইমারা সেনানিবাস) ১৫ ক্যাভালরি সাজোয়া রেজিমেন্ট ৬৫ পদাতিক ব্রিগেড (কাপ্তাই সেনানিবাস) ৬৯ পদাতিক ব্রিগেড (বান্দরবান সেনানিবাস) ২০৩ পদাতিক ব্রিগেড (খাগড়াছড়ি সেনানিবাস) ৩০৫ পদাতিক ব্রিগেড (রাঙ্গামাটি সেনানিবাস) কুমিল্লা এরিয়া কমান্ড (কুমিল্লা সেনানিবাস) ৩৩ পদাতিক ডিভিশন সদর দপ্তর ৩৩ গোলন্দাজ ব্রিগেড ৬ ক্যাভালরি সাজোয়া রেজিমেন্ট ৪৪ পদাতিক ব্রিগেড ১০১ পদাতিক ব্রিগেড যশোর এরিয়া কমান্ড (যশোর সেনানিবাস) ৫৫ পদাতিক ডিভিশন সদর দপ্তর ৫৫ গোলন্দাজ ব্রিগেড ৯ বেঙ্গল ল্যান্সার্স রেজিমেন্ট ২৭ পদাতিক ব্রিগেড ৮৮ পদাতিক ব্রিগেড ১০৫ পদাতিক ব্রিগেড রংপুর এরিয়া কমান্ড (রংপুর সেনানিবাস) ৬৬ পদাতিক ডিভিশন সদর দপ্তর ৬৬ গোলন্দাজ ব্রিগেড ৭ "হর্স" রেজিমেন্ট ১৬ পদাতিক ব্রিগেড ৭২ পদাতিক ব্রিগেড ২২২ পদাতিক ব্রিগেড (সৈয়দপুর সেনানিবাস) Barthorp, Michael. 1979. Indian Infantry Regiments, 1860-1914. Osprey Publishing. আইএসবিএন ৯৭৮-০-৮৫০৪৫-৩০৭-২ বাংলাদেশ সেনাবাহিনীর নিজস্ব ওয়েব সাইট
জন ব্যুও ডানলপ

জন ব্যুও ডানলপ (ফেব্রুয়ারি ৫ ১৮৪০ - অক্টোবর ২৩ ১৯২১) একজন স্কটল্যান্ডীয় উদ্ভাবক। তিনি ডানলপ নিওমেটিক টায়ার কোম্পানি নামে একটি রাবার কম্পানির প্রতিষ্ঠাতা যা তার নাম বহন করছে। তিনি বায়বীয় টায়ারের উদ্ভাবক। ডানলপ ১৮৪০ সালের ৫ ফেব্রুয়ারি স্কটল্যান্ডের ড্রেগহর্নে জন্মগ্রহণ করেন। তিনি এডিনবরা বিশ্ববিদ্যালয় থেকে পশুচিকিৎসাবিদ্যায় পড়াশোনা করেন। তিনি আয়্যারল্যান্ডের ডাউন প্যাট্রিকে ভাইকে সঙ্গে নিয়ে ডাউনি ভেটেরিনারি ক্লিনিকও প্রতিষ্ঠা করেন। ১৮৮৭ সালে তিনি বায়বীয় টায়ারের স্বত্ব লাভ করেন। উত্তর আয়্যারল্যান্ডের মুদ্রায় তার নাম মুদ্রিত রয়েছে। ১৯২১ সালের ২৩ অক্টোবর আয়্যারল্যান্ডে মৃত্যুবরণ করেন। Famous Scots - John Boyd Dunlop John Boyd Dunlop - Pictures and information Dunlop ওয়েব্যাক মেশিনে আর্কাইভকৃত ২ এপ্রিল ২০১১ তারিখে
২০০৮ গ্রীষ্মকালীন অলিম্পিকে সাঁতার – পুরুষদের ৪ x ১০০ মিটার মেডলি রিলে

২০০৮ অলিম্পিক গেমসে পুরুষদের ৪×১০০মিটার মেডলি রিলে বিভাগের প্রতিযোগিতা আগস্টের ১৫ (যোগ্যতাপর্ব) ও ১৭ (ফাইনাল) তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে মেডলি সাঁতারের রিলে হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, একটি চারজনের দলের প্রত্যেক প্রতিযোগী পুলটি দুইবার অতিক্রম করে এবং প্রত্যেকে পৃথক সন্তরণ পদ্ধতি প্রয়োগ করে। প্রথম জন ব্যাকস্ট্রোক, দ্বিতীয় জন ব্রেস্টস্ট্রোক তৃতীয় জন বাটারফ্লাই স্ট্রোক এবং শেষ প্রতিযোগী ফ্রিস্টাইল (সাঁতারের অন্যান্য বিভাগের মত এই ফ্রিস্টাইল অংশে সাঁতারুরা বাটারফ্লাই বা ব্যাকস্ট্রোক বা ব্রেস্টস্ট্রোক ব্যবহার করতে পারেন না; ফলে বেশিরভাগ সাঁতারু এই বিভাগে ফ্রন্ট ক্রল করেন।) প্রয়োগ করেন। পূর্ববর্তী সাঁতারু দেওয়াল ধরার পরেই পরবর্তী সাঁতারু জলে ঝাঁপাতে পারে; ফলে এই প্রতিযোগিতায় পারস্পরিক বোঝাপড়ার গুরুত্ব অপরিসীম। ফাইনাল ছাড়া সর্বমোট দু'টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক আটটি দল অংশগ্রহণ করেন। একক হিটের ফলের ওপর কোনো দলের অগ্রবর্তী হওয়া নির্ভর করে না। সামগ্রিক ভাবে সেরা সময় করা ৮টি দল নিয়ে ফাইনাল হিট হয়। সেখানে অবশেষে এই আটটি দল পদকের উদ্দেশ্যে প্রতিদ্বন্দ্বিতা করে। ফাইনালে একটি দলে সদস্য বদল হতে পারে। পদকজয়ী দলের সকল সদস্য পদক পেলেও পদক বিতরণ অনুষ্ঠানে শুধুমাত্র ফাইনালে অংশগ্রহণকারী দলের চার সদস্যই আরোহণ করতে পারে। মোট ১৬টি NOC এই বিভাগে প্রতিদ্বন্দ্বিতা করে। এই ১৬টি NOC-এর মধ্যে ২০০৭ বিশ্ব অ্যাকুয়াটিক্স চ্যাম্পিয়নশিপেসেরা সময় করা ১২টি দল ছিল; সেই সঙ্গে ছিল যোগ্যতা নির্ণায়ক পর্বে সেরা সময় করা প্রথম ৪টি দল। ২০০৮ অলিম্পিকের সর্বশেষ ইন্ডোর সন্তরণ প্রতিযোগিতা ছিল এই ৪ x ১০০ মেডলি। যুক্তরাষ্ট্রের দলের জয়ের ফলে, মাইকেল ফেলপস তার অষ্টম স্বর্ণপদক জয় করেন বেইজিং অলিম্পিকে, সেইসঙ্গে স্বদেশীয় মার্ক স্পিৎজের করা একটি অলিম্পিকে সর্বাধিক সোনা জয়ের রেকর্ড ভাঙেন। * যে সকল সাঁতারু শুধুমাত্র হিটে অংশগ্রহণ করেছিলেন এবং সেই সুবাদে পদক জিতেছিলেন। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল। Q = যোগ্যতাঅর্জনকারী (Qualified), DSQ = অপসৃত (Disqualified) WR = বিশ্ব রেকর্ড (World Record), OR = অলিম্পিক রেকর্ড (Olympic Record) AF = আফ্রিকান রেকর্ড (African Record), AS = এশীয় রেকর্ড (Asian Record), ER = ইউরোপীয় রেকর্ড (European Record), OC = ওশেনীয় রেকর্ড (Oceania Record) CR = কমনওয়েল্থ রেকর্ড (Commonwealth Record), NR = জাতীয় রেকর্ড (National Record) Zinser, Lynn (২০০৪-০৮-২২)। "U.S. men smash record to take the final gold"। The New York Times। সংগ্রহের তারিখ ২০০৮-০৪-১৩।
মাদাম তুসো (দ্ব্যর্থতা নিরসন)

মাদাম তুসো: মোমের ভাস্কর্য শিল্পী হিসেবে বিশ্বব্যাপী পরিচিত ব্যক্তিত্ব। মাদাম তুসো জাদুঘর: যুক্তরাজ্যের লন্ডন নগরে অবস্থিত মোম দিয়ে তৈরী বিভিন্ন বিখ্যাত ব্যক্তির মূর্তির সংগ্রহশালা। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
দোয়েল (দ্ব্যর্থতা নিরসন)

দোয়েল পাখি: বাংলাদেশের জাতীয় পাখি। দোয়েল (কম্পিউটার): বাংলাদেশের প্রথম স্থানীয়ভাবে তৈরি ও অ্যাসেম্বলিংকৃত ল্যাপটপ বা নেটবুক। এ ল্যাপটপের নাম রাখা হয়েছে জাতীয় পাখি দোয়েলকে অনুসরণ করে। দোয়েল চত্বর: ঢাকা বিশ্ববিদ্যালয় এলাকার ভিতরে কার্জন হলের সামনে অবস্থিত বাংলাদেশের জাতীয় পাখি দোয়েলের একটি স্মারক ভাস্কর্য। দোয়েল (অভিনেত্রী): বাংলাদেশের একজন চলচ্চিত্র অভিনেত্রী। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
মুক্ত খবর (টেলিভিশন অনুষ্ঠান)

মুক্ত খবর টেলিভিশন চ্যানেল একুশে টিভির একটি নিয়মিত কিশোরদের সংবাদ ভিত্তিক অনুষ্ঠান। এই অনুষ্ঠানে কিশোররা তাদের নিজের বিষয়গুলো তুলে ধরে সরাসরি সংশ্লিষ্ট সেই ন্থানে উপস্থিত থেকে। অনুষ্ঠানটি প্রতি শুক্রবার বিকাল ০৪.৩০ মিনিটে প্রচারিত হয়। মুক্ত খবর অনুষ্ঠানটিতে প্রশিক্ষিত ৫০ জন রির্পোটার নিয়মিত কাজ করে। ইতোমধ্যেই সারা দেশে রয়েছে মুক্ত খবরের ১৪৭টি দর্শক ফোরাম ইউনিট ও ৩০টি জেলায় রয়েছে জেলা প্রতিনিধি। যারা নিয়মিত কাজকরে মুক্ত খবর। ইটিভির এই অনুষ্ঠানের প্রযোজক হলেন মোঃ রবিউল ইসলাম রনি। ২০১১ সালের মীনা মিডিয়া পুরস্কার লাভ করে মুক্ত খবরের দুজন ক্ষুদে সাংবাদিক। একুশে টেলিভিশন মুক্ত খবর
বুদ্ধ ইন্টারন্যাশনাল সার্কিট

বুদ্ধ ইন্টারন্যাশনাল সার্কিট (ইংরেজি: Buddh International Circuit) হল একটি ফর্মুলা ওয়ান রেসিং সার্কিট। এটি ভারতের রাজধানী দিল্লির কাছে উত্তরপ্রদেশ রাজ্যের গ্রেটার নয়ডায় অবস্থিত। ২০১১ সালের ৩০ অক্টোবর এখানে প্রথম ফর্মুলা ওয়ান ভারতীয় গ্রাঁ প্রি শুরু হয়েছে। ২০১১ সালের ১৮ই অক্টোবর এই ট্র্যাকের আনুষ্ঠানিক উদ্বোধন করা হয়। এটি ভারতের বৃহত্তম ক্রীড়া কেন্দ্র। সার্কিটের মালিকগোষ্ঠীর নামানুসারে প্রথমে সার্কিটের নাম রাখা হয়েছিল জেপি গ্রুপ সার্কিট বা জেপি ইন্টারন্যাশনাল সার্কিট। ২০১১ সালের এপ্রিলে সার্কিটের সরকারি নাম হয় "বুদ্ধ ইন্টারন্যাশানাল সার্কিট"। জয়পি স্পোর্টস ইন্টারন্যাশনালের ম্যানেজিং ডিরেক্টর ও চিফ এক্সিকিউটিভ সমীর গৌর বলেন, নামটি শান্তির প্রতিমূর্তি বুদ্ধের নামানুসারে রাখা হয়েছে। নামটির সঙ্গে যে জেলায় সার্কিটটি অবস্থিত সেই গৌতম বুদ্ধ নগর জেলার নামেরও যোগ আছে। বুদ্ধ ইন্টারন্যাশনাল সার্কিটের লোগোতে যে বি চিহ্নটি আছে, সেটি হৃদপিণ্ডের আকারবিশিষ্ট। ২০১১ সালের ৩০শে অক্টোবর ফর্মুলা ওয়ান রেসিং-এর গভর্নিং বডি এফআইএ ভারতীয় গ্রাঁ প্রি-র অন্তর্ভুক্তি ঘোষণা করেন। সার্কিট তৈরির খরচ ভারতীয় মুদ্রায় প্রায় ১০ বিলিয়ন ($২১৫ মিলিয়ন)। সার্কিটের আনুমানিক দৈর্ঘ্য ৫.১৪ কিলোমিটার এবং ৮৭৪ একর (৩৪৫ হেক্টর) জমিতে গড়ে উঠেছে। এই সার্কিটটি হেরমান টিল্ক নির্মাণ করেছেন। ২০১১ সালের ১৮শে অক্টোবর আনুষ্ঠানিকভাবে সার্কিট উদ্বোধন হয়। প্রাথমিক পর্যায়ের আসন সংখ্যা ১১০,০০, ভবিষ্যৎতে এই সংখ্যা ২০০,০০০ পর্যন্ত যাবে। ভারতীয় গ্রাঁ প্রি গ্রেট নয়ডা ক্রিকেট স্টেডিয়াম "F1 Indian GP venue named 'Buddh International Circuit'"। India Times। ৯ এপ্রিল ২০১১। ১৯ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১১।  উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "Buddh" নামটি একাধিক বার সংজ্ঞায়িত করা হয়েছে "India company says on track for 2011 F1 race"। Reuters। এপ্রিল ১৫, ২০০৯। সেপ্টেম্বর ৩০, ২০২০ তারিখে মূল থেকে আর্কাইভ করা। সংগ্রহের তারিখ ২০০৯-১০-২১।  http://zeenews.india.com/sports/motorsports/buddh-international-circuit-unveiled-amidst-cheers_731009.html "সংরক্ষণাগারভুক্ত অনুলিপি"। ২৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১১।  "Indian track titled Buddh International"। Autosport। ২৫ এপ্রিল ২০১১। সংগ্রহের তারিখ ২৬ এপ্রিল ২০১১।  "Indian GP unveils logo and rename circuit as Buddh International Circuit"। F1Adda। ১৬ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ৩০ জুন ২০১১।  http://en.espnf1.com/f1/motorsport/story/51774.html "A whole new ballgame"। ২০১২-০৩-২০ তারিখে মূল থেকে আর্কাইভ করা। সংগ্রহের তারিখ ২০১১-০২-০৭।  "সংরক্ষণাগারভুক্ত অনুলিপি"। ৩০ ডিসেম্বর ২০১১ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১১।  Deepa Jainani (জানুয়ারি ১৬, ২০০৯)। "India on course for 2011 F1 Grand Prix"। The Financial Express। সংগ্রহের তারিখ ২০০৯-১০-২১।  উইকিমিডিয়া কমন্সে বুদ্ধ ইন্টারন্যাশনাল সার্কিট সংক্রান্ত মিডিয়া রয়েছে। বুদ্ধ ইন্টারন্যাশনাল সার্কিট কার্লিতে Formula One circuits (ইংরেজি)
ভারতীয় গ্রাঁ প্রি

ভারতীয় গ্রাঁ প্রি (ইংরেজি: Indian Grand Prix) একটি এফআইএ ফর্মুলা ওয়ান বিশ্ব চ্যাম্পিয়নশিপ ক্যালেন্ডার-ভুক্ত রেস। বর্তমানে এটি ভারতের উত্তরপ্রদেশ রাজ্যের গ্রেটার নয়ডার বুদ্ধ ইন্টারন্যাশনাল সার্কিটে অনুষ্ঠিত হয়। প্রথম ইভেন্টটি ২০১১ সালের ৩০শে অক্টোবর ১৭শ ২০১১ ‎ফর্মুলা ওয়ান মৌসুম হিসেবে অনুষ্ঠিত হয়। ২০১১ সালের ১লা সেপ্টেম্বর চার্লি হুইটিং নতুন রেস ট্র্যাকটি সরকারিভাবে হোমোলোগেট করেন। প্রথম রেসটি জেতেন জার্মানির সেবাস্তিয়ান ভেটেল। "Formula 1™ – The Official F1™ Website"। Formula1.com। ২০১০-০৯-০৮। সংগ্রহের তারিখ ২০১১-০৩-১২।  "FIA COMPLETES HOMOLOGATION OF BUDDH INTERNATIONAL CIRCUIT. INDIAN GP IS NOW OFFICIALLY ON!: FIRST ON ICB"। IndianCarsBikes। সেপ্টেম্বর ১, ২০১১। ৩০ মার্চ ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১, ২০১১।  "Buddh International Circuit Receives Homologation"। MotorBeam.com। সেপ্টেম্বর ১, ২০১১। সংগ্রহের তারিখ সেপ্টেম্বর ১, ২০১১।  "Buddh circuit gets green signal from FIA: FMSCI"। Thaindian News। সেপ্টেম্বর ১, ২০১১। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১, ২০১১।  উইকিমিডিয়া কমন্সে ভারতীয় গ্রাঁ প্রি সংক্রান্ত মিডিয়া রয়েছে। F1 Indian Grand Prix Formula 1 Exhaustive Coverage of Indian F1 Grand Prix (Pics and Report)
আইনবিদ্যায় স্নাতক

আইনবিদ্যায় স্নাতক বা ব্যাচেলর অফ লজ (ইংরেজি: Bachelor of Laws) বলতে ব্রিটিশ কমন ল' (Common law) আইনব্যবস্থা যে সব দেশে প্রচলিত, সেসব দেশের বিশ্ববিদ্যালয়গুলোতে আইন বিষয়ে প্রদত্ত প্রাথমিক উচ্চশিক্ষায়তনিক উপাধির সাধারণ নাম, যা ইংরেজিতে সংক্ষেপে এলএল.বি নামেও পরিচিত। মূলত লাতিন লিগাম ব্যাকালাউরেস হতে এলএল.বি. পরিভাষাটি আগত। বাংলাদেশের নিম্নলিখিত বিশ্ববিদ্যালয়গুলোতে ব্যাচেলর অফ লজ অধ্যয়ন করা যায়: ঢাকা বিশ্ববিদ্যালয়, ঢাকা চট্টগ্রাম বিশ্ববিদ্যালয়,চট্টগ্রাম জগন্নাথ বিশ্ববিদ্যালয়, ঢাকা রাজশাহী বিশ্ববিদ্যালয়, রাজশাহী জাহাঙ্গীরনগর বিশ্ববিদ্যালয়, ঢাকা বরিশাল বিশ্ববিদ্যালয়, বরিশাল ব্র্যাক বিশ্ববিদ্যালয়, ঢাকা নর্থ সাউথ বিশ্ববিদ্যালয়, ঢাকা ইস্ট ওয়েস্ট বিশ্ববিদ্যালয়, ঢাকা ইসলামী বিশ্ববিদ্যালয়, কুষ্টিয়া বাংলাদেশ ইসলামি বিশ্ববিদ্যাল, ঢাকা খুলনা বিশ্ববিদ্যালয়,খুলনা সাউথ ইস্ট বিশ্ববিদ্যালয়, ঢাকা নর্দান বিশ্ববিদ্যালয়, ঢাকা ইস্টার্ন ইউনিভার্সিটি, ঢাকা অতীশ দীপঙ্কর বিজ্ঞান ও প্রযুক্তি বিশ্ববিদ্যালয়, ঢাকা উত্তরা বিশ্ববিদ্যালয়, ঢাকা ড্যাফোডিল আন্তর্জাতিক বিশ্ববিদ্যালয়, ঢাকা বিজিসি ট্রাস্ট বিশ্ববিদ্যালয় বাংলাদেশ, চট্টগ্রাম আন্তর্জাতিক ইসলামী বিশ্ববিদ্যালয় চট্টগ্রাম প্রিমিয়ার বিশ্ববিদ্যালয়, চট্টগ্রাম চট্টগ্রাম ইনডিপেন্ডেন্ট ইউনিভার্সিটি বাংলাদেশ ইউনিভার্সিটি অব প্রফেসনালস, ঢাকা সোনারগাঁও বিশ্ববিদ্যালয় ঢাকা বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয় গোপালগঞ্জ স্ট্যামফোর্ড বিশ্ববিদ্যালয় বাংলাদেশ, ঢাকা বাংলাদেশ উন্মুক্ত বিশ্ববিদ্যালয়(ঢাকা) বঙ্গবন্ধু শেখ মুজিবুর রহমান মেরিটাইম বিশ্ববিদ্যালয় ঢাকা পটুয়াখালী বিজ্ঞান ও প্রযুক্তি বিশ্ববিদ্যালয়